Sukladno Odluci o izmjeni Odluke o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu Ministarstva znanosti i obrazovanja (nastavno: Odluka), (KLASA: 602-01/20-01/00178 ; URBROJ: 533-01-20-0002 od 19. ožujka 2020.) dajem slijedeću

**I Z J A V U**

U svojstvu zaposlenika Gospodarske škole Istituto professionale, Buje, koji obavlja poslove administrativno-tehničkog osoblja potvrđujem prihvaćanje obveze kontinuiranog i nesmetanog rada na daljinu, sukladno Odluci i potvrđujem **kako imam sve uvjete za rad:**

1. Imam potrebnu opremu i alate – računalo s instaliranim alatima za kolaboraciju i pristup Internetu za pristup virtualnoj zbornici
2. Prikladni prostor za rad od kuće – radni stol i „mirni kutak“ za nesmetani rad
3. Mobilni telefon za daljnju koordinaciju rada vezanog za djelokrug obveza radnog mjesta za koje sam potpisao ugovor o radu

**Izjavljujem kako ću u navedenom radu preuzimati slijedeće obveze:**

1. Biti svakodnevno uključen u rad virtualne zbornice
2. Preuzeti i ostale obveze po on – line nalogu ravnatelja, u skladu s naputcima nadležnih službi Ministarstva znanosti i obrazovanja i Osnivača – Istarske županije
3. Po potrebi, uz on-line ili telefonski nalog ravnatelja prihvatiti potrebno dežurstvo ili odraditi jednokratnu obvezu u školi, koja pripada djelokrugu mog rada
4. Svakodnevno biti dostupan: telefonom i putem elektronske pošte
5. Po potrebi odraditi posao vezan za poštanske i druge slične usluge kao i hitne usluge građanima vezane za rad javne službe - srednje škole, za vrijeme trajanja nastalih izvanrednih okolnosti i obustave redovitog rada u školi

(Izrazi koji se koriste u ovoj Izjavi ravnopravno se odnose na muški i ženski spol).

U znak prihvaćanja odredbi ove Izjave, osobno istu potpisujem.

U Bujama, 19. ožujka 2020.

 Potpis zaposlenika

 \_\_\_\_\_\_\_\_\_\_\_\_\_\_\_\_\_\_

 (ime i prezime)